CELEX: 62015CN0518
Language: fi
Date: 2015-09-28 00:00:00
Title: Asia C-518/15: Ennakkoratkaisupyyntö, jonka Cour du travail de Bruxelles (Belgia) on esittänyt 28.9.2015 – Ville de Nivelles v. Rudy Matzak

14.12.2015   
            
            
               FI
            
            
               Euroopan unionin virallinen lehti
            
            
               C 414/21
            
         Ennakkoratkaisupyyntö, jonka Cour du travail de Bruxelles (Belgia) on esittänyt 28.9.2015 – Ville de Nivelles v. Rudy Matzak
   (Asia C-518/15)
   (2015/C 414/26)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour du travail de Bruxelles
   
      Pääasian asianosaiset
   
   
      Valittaja: Ville de Nivelles
   
      Vastaaja: Rudy Matzak
   
      Ennakkoratkaisukysymykset
   
   
               1)
            
            
               Onko tietyistä työajan järjestämistä koskevista seikoista annetun direktiivin 2003/88 (1) 17 artiklan 3 kohdan c alakohdan iii alakohtaa tulkittava siten, että siinä sallitaan jäsenvaltioiden sulkea tietyt julkisten palolaitosten palkkaamat palomiesryhmät pois kyseisen direktiivin täytäntöön panemiseksi annetun säännöskokonaisuuden, myös työajan ja lepoajan määrittelevien säännösten, piiristä?
            
         
               2)
            
            
               Koska tietyistä työajan järjestämistä koskevista seikoista annetussa direktiivissä 2003/88 säädetään ainoastaan vähimmäisvaatimuksista, onko sitä tulkittava siten, ettei se estä kansallista lainsäätäjää säilyttämästä tai hyväksymästä väljempää työajan määritelmää?
            
         
               3)
            
            
               Onko työajan järjestämistä koskevista seikoista annetun direktiivin 2003/88 2 artiklaa tulkittava direktiivissä käytettyjä pääasiallisia käsitteitä ja erityisesti työ- ja lepoajan käsitteitä koskevilta osin sekä SEUT 153 artiklan 5 kohta ja kyseisen direktiivin tavoitteet huomioon ottaen siten, ettei sitä sovelleta siihen työajan käsitteeseen, jonka perusteella on voitava määrittää kotivarallaolosta maksettavat palkat?
            
         
               4)
            
            
               Estääkö työajan järjestämistä koskevista seikoista annettu direktiivi 2003/88 pitämästä kotivarallaoloaikaa työaikana silloin, kun huolimatta siitä, että varallaolo suoritetaan työntekijän kotona, häneen varallaolon aikana kohdistuvat vaatimukset (kuten velvollisuus vastata työnantajan hälytyksiin kahdeksassa minuutissa) rajoittavat huomattavasti mahdollisuuksia harjoittaa muita toimintoja?
            
         
      (1)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/EY (EUVL L 299, s. 9).